De ce se ofilesc roșiile din grădină și cum poți să salvezi recolta. Există o boală care se dezvoltă foarte rapid și care ți-ar putea distruge toate plantele. Cum apare și cum recunoști această afecțiune la plantele tale?
Multe persoane au roșii în grădină, însă acestea au nevoie de o îngrijire corespunzătoare pentru a rezista cât mai mult și pentru a nu dezvolta diverse boli.
Cu toate acestea, se poate întâmpla ca roșiile să ofilească. O problemă des întâlnită este fuzarioza, o boală care poate să afecteze recolta din grădina ta.
Boala este provocată de ciupercile “”Fusarium oxysporum” și se mai numește “ofilire vasculară”, fiind foarte greu de tratat. La roșiile bolnave, ciupercile împiedică seva să circule prin plantă.
Rădăcinile, tulpinile, frunzele și florile sunt afectate, iar infecția poate fi transmisă ușor de la o plantă la alta. Sporii care sunt formați de această ciupercă sunt purtați de păsări sau insecte.
Dacă o plantă este afectată de această ciupercă, și cele sănătoase pot contacta infecția destul de ușor. Riscul este și mai mare atunci când au deja răni provocate de dăunători.
Un prim semn este ofilirea plantei afectate, însă doar parțial. Unele frunze pot să fie afectate în întregime, în timp ce altele sunt sănătoase, notează antena3.ro.
Specialiștii spun că plantele care sunt bolnave trebuie îndepărtate rapid, pentru ca riscul de a transmit infecția să fie cât mai mic. Cel mai eficient mod este să elimini plantele cu tot cu rădăcini. După aceea, următorul pas este să le distrugi prin ardere.
Boala este foarte greu de tratat, iar infecția se transmite rapid, motiv pentru care este bine să iei măsuri pentru a preveni o astfel de situație în viitor.
Unele măsuri care ar putea ajuta în acest sens ar putea fi îndepărtarea resturilor de plante în grădină, dar și udarea moderată a plantelor care au fost afectate, întrucât dezvoltarea ciupercilor este favorizată de apa în exces.
Un alt lucru pe care îl poți face, în momentul plantării, este să utilizezi niște semințe dezinfectante. Acestea pot ajuta la prevenirea dezvolrăii unor boli ale plantelor din grădina ta.